มูลเหตุแห่งการเกิดเหตุกราดยิงโคราช เมื่อวันที่ 8 ก.พ. 2563 มาจากอะไร
มูลเหตุแห่งการเกิดเหตุกราดยิงโคราช เมื่อวันที่ 8 ก.พ. 2563 มาจากการที่ผู้ก่อเหตุ คือ จ.ส.อ.จักรพันธ์ ถมมา ไม่ได้รับความเป็นธรรมจากผู้บังคับบัญชาและเครือญาติ โดย 2 ฝ่ายได้ซื้อขายที่ดินผิดสัญญากันในเรื่องผลตอบแทน

เหตุกราดยิงที่โคราช (จังหวัดนครราชสีมา) เกิดขึ้นในช่วงบ่ายของเมื่อวันที่ 8 ก.พ. 2563 ซึ่งตรงกับวันมาฆบูชา โดยผู้ก่อเหตุคือ จ.ส.อ.จักรพันธ์ ถมมา เริ่มแรกได้กราดยิงผู้บังคับบัญชา ก่อนที่จะขับรถไปยังสถานที่ต่าง ๆ กราดยิงประชาชน โดยจุดสุดท้ายคือ ห้างสรรพสินค้าเทอร์มินอล 21 โคราช จึงทำให้เจ้าหน้าที่ต้องเข้าควบคุมสถานการณ์ เนื่องจากมีการจับประชาชนเป็นตัวประกัน 50 คน

ปฏิบัติการครั้งนั้น ใช้ทั้งเจ้าหน้าที่ส่วนท้องถิ่น และเจ้าหน้าที่ส่วนกลางอย่าง พล.ต.ต. จิรภพ ภูริเดช ผู้บังคับการปราบปราม (ในขณะนั้น) พร้อมด้วยทีมหนุมานกองปราบหน่วยคอมมานโดมหาดเล็กราชวัลลภรักษาพระองค์ 904 รวมทั้ง พล.ต.อ. จักรทิพย์ ชัยจินดา ผบ.ตร. ในขณะนั้น พ.ต.อ. กฤษณะ พัฒนเจริญ รองโฆษก ตร. (ในขณะนั้น) ลงมายังพื้นที่เพื่อควบคุมปฏิบัติการ

โดยใช้ระยะเวลาในการควบคุมเหตุกราดยิงแบบข้ามวันข้ามคืน จนถึงการลงมือวิสามัญฆาตกรรม รวมทั้งสิ้น 17 ชั่วโมง สำหรับความสูญเสียต่อชีวิต เหตุการณ์นี้มีประชาชนเสียชีวิตรวม 29 ราย และบาดเจ็บ 57 ราย สำหรับมูลเหตุแห่งการเกิดเหตุ คือ จ.ส.อ.จักรพันธ์ ถมมา ซึ่งเป็นผู้ก่อเหตุ ไม่ได้รับความเป็นธรรมจากผู้บังคับบัญชาและเครือญาติ โดย 2 ฝ่ายได้ซื้อขายที่ดินผิดสัญญากันในเรื่องผลตอบแทน
ข่าวสารทั่วไป สถิติต่างๆ